Mii de țestoase riscau să moară din cauza înghețului în Texas. Autoritățile au organizat cea mai mare operațiune de salvare din istorie.
Mii de țestoase au fost salvate de la îngheț în Texas, SUA. Temperaturile scăzute au dus la cea mai mare operațiune de salvare din istorie. Racirea bruscă a apei a făcut imposibilă salvarea pe cont propriu a animalelor.
Aproape 5.000 de țestoase au fost salvate de la îngheț, în statul american Texas. O armată de voluntari a ajutat la salvarea animalelor. Și asta pentru că apa din Golful Mexic a scăzut la 10 grade, iar temperatură scăzută le încetinește țestoaselor ritmul cardiac. De aceea când simt că apa devine prea rece, înnoată către zone mai calde. Însă acum, scăderea a avut loc prea brusc pentru ele.